Smithland 3-Bedroom House | LekkeSlaap
Smithland 3-Bedroom House is 'n dubbelverdieping-selfsorghuis net 150 m vanaf die Smithland Guest Apartments. Dié perseel is in Parow Noord in die Noordelike Voorstede en het maklike toegang tot die N1, V&A Waterfront, en Century City.
Die huis is geskik vir 8 gaste en het 3 slaapkamers, 2 badkamers en 'n oopplan-kombuis, -eetarea en -leefarea. Die slaapkamers is op die boonste verdieping. Die eerste slaapkamer het 'n dubbelbed en 'n en suite-badkamer met 'n stort, toilet en wasbak. Die tweede en derde slaapkamer het elk 2 enkelbeddens en dié 2 kamers deel die gesinsbadkamer wat 'n bad, stort, toilet en wasbak het.
Die kombuis is met 'n stoof en oond, mikrogolf, ketel, broodrooster en 'n yskas toegerus. Die eetarea het 'n etenstafel vir 6 en die sitarea het 'n enkeldagbed met 'n matras onder, wat geskik is vir 2 gaste. Daar is ook 'n bank en 'n platskerm-TV met sekere DStv-kanale. Buite is daar 'n stoep met braaigeriewe. Verder is daar 'n toesluitmotorhuis en gratis WiFi.
Gaste kan die gemeenskaplike swembad op die eienaar se ander perseel, Smithland Guest Apartments, gebruik. Dit is net 150 m van die huis af.